# Creative Commons

### A Wikipédiából, a szabad lexikonból.

Creative Commons

A Creative Commons („kreatív közvagyon”) egy nonprofit szervezet, melynek célja az olyan kreatív művek mennyiségének növelése, melyeket mások legálisan felhasználhatnak vagy megoszthatnak egymással.

## [szerkesztés] Célja

A Creative Commons weblapja lehetővé teszi a szerzői jogvédelem (copyright) alá eső művek tulajonosainak, hogy a védett jogok egy részét a közösségre hagyományozzák, míg más részét megtartsák. Mindezt változatos licenc és szerződés-formákkal segítik, melyek lehetővé teszik például a teljes közkinccsé nyilvánítást éppúgy, mint számos szabad licencelési formát a nyílt tartalom biztosításához. A cél a jelenlegi szerzői jogvédelmi törvények problémáinak elkerülése, melyek a tudás megosztását akadályozzák.

A projekt számos szabad licencet kínál fel, amelyeket a jogtulajdonosok felhasználhatnak arra, hogy munkáikat a weben publikálják. Felkínálnak olyan RDF/XML metaformátumot is, ami pontosan leírja a mű licenc–feltételeit, és így könnyíti a művek automatikus feldolgozását és a licencelt művek azonosítását. Felkínálnak továbbá egy „Alapítók Copyrightja” (Founders' Copyright) [1] szerződést, amely az Egyesült Államok alkotmányát megszövegezők elveinek és eredeti céljainak megfelelő jogvédelmet biztosít. Az ez alatt közzétett mű 14 év után közvagyon (public domain) lesz, hacsak a szerző újabb 14 évre nem hosszabbítja meg a licencet.

## [szerkesztés] A Creative Commons licencei

A Creative Commons licencei négy feltétel különböző variációiból állnak össze. Ezek:

- Attribution (by) – szabadon másolható, terjeszthető, megjelentethető és előadható, illetve módosítható, de csak az eredeti szerző nevének (esetleg nickjének) megadásával

- Noncommercial (nc) – szabadon másolható, terjeszthető, megjelentethető és előadható, illetve módosítható, de kizárólag nem kereskedelmi célokra

- No Derivative Works (nd, NoDerivs) – szabadon másolható, terjeszthető, megjelentethető és előadható, de nem módosítható

- Share Alike (sa) – szabadon módosítható, és felhasználható más művekben, de azok ugyanazon licenc alatt kell megjelenjenek, mint az eredeti

E négy feltétel összesen tizenhat kombinációt adna ki, de csak tizenegy Creative Commons-licenc létezik. Az öt hiányzó licenc közül az egyik a semmilyen feltételt nem tartalmazó: ez a public domainnek (közkincs) felel meg; a további négy pedig az, amelyekben az nd és az sa együtt szerepelne – ezek kölcsönösen kizárják egymást.

### [szerkesztés] Creative Commons 1.0 licencek

- NoDerivs
- NoDerivs-NonCommercial
- NonCommercial
- NonCommercial-ShareAlike
- ShareAlike

### [szerkesztés] Creative Commons 2.0 licencek

- Attribution
- Attribution-NoDerivs
- Attribution-NonCommercial-NoDerivs
- Attribution-NonCommercial – Sablon
- Attribution-NonCommercial-ShareAlike – Sablon
- Attribution-ShareAlike – Sablon

## [szerkesztés] Története

A Creative Commons hivatalosan 2001-ben indult. A kezdeményezés elindítója és a projekt jelenlegi vezetője Lawrence Lessig, a Stanford Jogi Egyetem jogprofesszora, aki a szervezetet azért indította, hogy ezzel is segítse azon célok elérését, melyet a híres Eldred kontra Ashcroft perben képviselt. Az eredeti Creative Commons licenckészletet a szervezet 2002. december 16-án tette közzé. [2]

A projekt megnyerte a Golden Nica díjat a 2004-es Prix Ars Electronica-n a „Hálózati jövőkép” kategóriában.

## [szerkesztés] Hol van érvényben

A Golden Nica-díj

A Creative Commons-szal kapcsolatosan döntő, hogy sikerül-e integrálni az adott ország jogrendjébe.

A következő országokban van érvényben:

- Amerikai Egyesült Államok
- Ausztrália
- Ausztria
- Belgium
- Brazília
- Finnország
- Franciaország
- Hollandia
- Horvátország
- Japán
- Kanada
- Magyarország
- Németország
- Olaszország
- Spanyolország
- Tajvan

## [szerkesztés] Külső hivatkozások

- Creative Commons Magyarország
- Kreatív kommonisták és a kiberjog Elvise (magyar, a Creative Commonsról és a honosítás nehézségeiről)
- Megengedő Szerzői Jogok
- Demystifying the Creative Commons License – Tóth Péter Benjamin írása a CC-ről (angol nyelvű)
- Creative Commons (angol nyelvű)
- A Creative Commons licencei (angol nyelvű)
- Creative Humbug A CC kritikája (angol nyelvű)
- Creative Humbug? Bah the humbug, let’s get creative! Válasz a fenti kritikára (angol nyelvű)
- International Commons: Creative Commons az Egyesült Államokon kívül (angol nyelvű)
- Creative Commons kereső (angol nyelvű)
- BBC to Open Content Floodgates The BBC's Creative Archive project (angol nyelvű)

A lap eredeti címe "http://hu.wikipedia.org../../../c/r/e/Creative_Commons_95b5.html"

Kategóriák: Licencek | Szabad licencek | Nyílt forráskódú licencek | Nemzetközi szervezetek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Català
- Česky
- Dansk
- Deutsch
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Bahasa Indonesia
- Italiano
- 日本語
- 한국어
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- ไทย
- Tagalog
- Türkçe
- 中文
- Bân-lâm-gú